Fortum irtisanoo lähes 40 työntekijää
Sen sijaan suunniteltu asiakaspalvelujen siirtäminen Kuusamosta ja Pudasjärveltä Espooseen on lykätty vuoteen 2008.
Fortumin kiistellyt yt-neuvottelut ovat johtaneet lähes 40 työntekijän irtisanomiseen, kun yhtiö siirtää 55 työpaikkaa Paimiosta ja Kurikasta Espooseen. Sen sijaan suunniteltua asiakaspalvelujen siirtämistä Kuusamosta ja Pudasjärveltä Espooseen on lykätty vuoteen 2008.
Yhtiön mukaan Paimiossa ja Kurikassa 16 asiakaspalvelun työntekijää on tarttunut mahdollisuuteen muuttaa työn perässä Espooseen. Loput on irtisanottu.
Fortum on kertonut tarjoavansa irtisanotuille laajaa erokorvausta ja uudelleensijoittumistukea. Lisäksi lähellä eläkeikää olevien työsopimusta jatketaan siten, että heidän eläkeikänsä täyttyy.
Työpaikkojen siirto tapahtuu ensi huhtikuuhun mennessä. Yhtiön mukaan muutos nostaa asiakaspalvelun tasoa.
Fortum perusteli Kuusamon ja Pudasjärven lykkäyspäätöstä haja-asutusalueiden huolenilmauksilla, joihin yhtiö kertoi suhtautuvansa vakavasti. Fortum selvittää paikallisten viranomaisten kanssa keinoja, joilla yhtiö voisi tukea työllistymistä Kuusamossa ja Pudasjärvellä.
Kauppa- ja teollisuusministeri Mauri Pekkarinen vetosi tämän kuun alussa Fortumiin, että se harkitsisi keskittämispäätöksiään uudelleen. Valtio on yhtiön enemmistöomistaja.
Yhtiön työntekijät järjestivät elokuussa mielenosoituslakon siirtoja vastaan.
(MTV3-STT)
Uusimmat uutisvideot
Ranskan presidentti ärähti Trumpille2 min
Uusi avioliittolaki ajaa kirkon vaikeaan tilanteeseen59 s
Jääkarhunpentu ensimmäistä kertaa ulkoilemassa5 min
Mitä Donald Trumpilta odotetaan seuraavaksi?4 min
Malmilla lennetään yhä2 min
Viro juhlii 99. itsenäisyyspäivää3 min
Donald Trump kieltäisi medialta nimettömät lähteet1 min 54 s
Kim Jong-nam murhattiin VX-hermokaasulla2 min
Perusturvahakemusten käsittelyajat pitkittyneet2 min
Valtio ei pakkolunasta lentokenttää Helsingissä2 min
Zak Brown: Tästä autosta voi olla ylpeä49 s
Aira Samulinilla riittää virtaa54 s
Pariskunta luuli lähteneensä luksuslomalle – hotelli paljastui rakennustyömaaksi
Tallinnassa järjestettiin juhlaparaati Viron itsenäisyyspäivän kunniaksi13 min
Mikko Kuustonen pelkää ryntäilleensä liikaa silloin, kun lapset olivat pieniä14 min
Mikko Kuustonen puhuu äitinsä kuolemasta1 min 27 s
Ranskalainen autonvalmistaja Peugeot havittelee saksalaista Opelia2 min
SDP:n ehdokastilanne auki – "Puoleen johdon käsissä"12 min
Hallitus valmis pelastamaan Malmin lentokentän – "Kiinni uusista valituista"2 min
Julkisen sanan neuvosto vapautti Ylen, Suomen Kuvalehdelle langettava ratkaisu